ᱠᱩᱢᱟᱨ ᱥᱟᱝᱜᱟᱠᱟᱨᱟ

ᱠᱩᱢᱟᱨ ᱥᱟᱝᱜᱟᱠᱟᱨᱟ (ᱡᱟᱱᱟᱢᱺ ᱒᱗ ᱚᱠᱴᱚᱵᱚᱨ ᱑᱙᱗᱗) ᱫᱚ ᱥᱨᱤᱞᱚᱝᱠᱟ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱤᱱᱤᱡ ᱢᱤᱫ ᱠᱷᱮᱞᱣᱟᱟᱹᱨᱤ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱢᱤᱫ ᱦᱩᱱᱟᱹᱨᱤᱭᱟᱹ ᱠᱨᱤᱠᱮᱴ ᱠᱷᱮᱞᱣᱟᱹᱨᱤ ᱞᱮᱠᱟᱛᱮ ᱠᱚ ᱢᱟᱱᱟᱣᱮ ᱠᱟᱱᱟ  ᱾ ᱥᱟᱝᱜᱟᱠᱟᱨᱟ ᱫᱤᱱᱟᱜ (one-day) ᱢᱮᱪ ᱨᱮ ᱧᱩᱛᱩᱢᱟᱱᱤᱡ ᱵᱮᱴᱥᱢᱮᱱ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱ ᱵᱮᱲᱟ ᱨᱮ, ᱥᱨᱤᱞᱚᱝᱠᱟ ᱡᱮᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚ ᱡᱤᱛᱠᱟᱹᱨ ᱚᱪᱚᱭᱤᱡ ᱢᱤᱫ ᱧᱩᱢᱟᱱ ᱢᱮᱪ-ᱡᱤᱛᱠᱟᱹᱨᱤᱭᱟᱹ ᱠᱷᱮᱞᱣᱟᱹᱨᱤ ᱢᱩᱸᱫᱽ ᱨᱮ ᱞᱮᱠᱷᱟᱜ ᱠᱟᱱᱟᱭ ᱾ ᱢᱚᱦᱮᱞᱟ ᱡᱚᱭᱵᱚᱨᱫᱷᱚᱱ ᱥᱟᱶ ᱥᱟᱝᱜᱟᱠᱟᱨᱟ ᱡᱮᱡᱟᱹᱛᱤᱭᱟᱹᱨᱤ ᱛᱷᱚᱠ ᱟᱹᱰᱤᱜᱟᱱ ᱨᱮᱠᱚᱨᱰ ᱠᱤᱱ ᱵᱮᱱᱟᱣ ᱟᱠᱟᱫᱼᱟ ᱾

ᱱᱩᱭ ᱫᱚ ᱞᱮᱝᱜᱟ-ᱛᱤ ᱵᱮᱴᱥᱢᱮᱱ ᱠᱱᱟᱭ ᱥᱟᱶᱛᱮ ᱩᱭᱠᱮᱴ ᱨᱟᱠᱷᱟᱭᱤᱡ (wicket keeper) ᱞᱮᱠᱟᱛᱮ ᱟᱹᱰᱤᱜᱟᱱ ᱱᱟᱜᱟᱢ ᱮ ᱛᱮᱭᱟᱨ ᱟᱠᱟᱫᱼᱟ ᱾ ᱢᱮᱱᱠᱷᱟᱱ ᱟᱡᱟᱜ ᱴᱮᱥᱴ ᱠᱷᱮᱞ ᱡᱤᱭᱚᱞ ᱨᱮᱱᱟᱜ ᱢᱩᱪᱟᱹᱫ ᱮᱱᱮᱡ ᱨᱮ ᱩᱱᱤ ᱫᱚ ᱩᱭᱠᱮᱴ ᱨᱩᱠᱷᱤᱭᱟᱹ ᱭᱤᱡ ᱞᱮᱠᱟᱛᱮ ᱫᱚ ᱵᱟᱭ ᱛᱟᱦᱮᱸ ᱠᱟᱱᱟ, ᱥᱩᱢᱩᱝ ᱢᱤᱫ ᱵᱮᱴᱥᱢᱮᱱ ᱞᱮᱠᱟᱛᱮ ᱮᱱᱮᱡ ᱞᱮᱫ ᱛᱟᱦᱮᱸᱫ ᱾ ᱱᱤᱛ ᱦᱟᱹᱵᱤᱡ ᱥᱟᱝᱜᱟᱠᱟᱨᱟ ᱫᱚ ᱫᱤᱱᱤᱠᱤᱭᱟᱹ ᱨᱮ ᱥᱚᱪᱤᱱ ᱛᱮᱱᱫᱩᱞᱠᱚᱨ ᱛᱟᱭᱚᱢ ᱟᱡ ᱫᱚ ᱫᱚᱥᱟᱨ ᱵᱟᱹᱲᱛᱤ ᱥᱠᱚᱨ ᱟᱠᱟᱫ ᱠᱷᱮᱞᱣᱟᱹᱨᱤ ᱞᱮᱠᱟᱛᱮ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱟᱨ ᱴᱮᱥᱴ ᱨᱮ ᱫᱚ ᱢᱚᱬᱮ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱭᱟ ᱾

ᱯᱩᱭᱞ ᱡᱤᱭᱚᱱ
ᱥᱟᱝᱜᱟᱠᱟᱨᱟ ᱫᱚ ᱑᱙᱗᱗ ᱨᱮ ᱥᱨᱤᱞᱚᱝᱠᱟ ᱨᱮᱱᱟᱜ ᱢᱟᱴᱟᱞᱮ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱫᱚ ᱥᱚᱨᱱᱚᱠᱩᱢᱟᱨ ᱥᱟᱝᱜᱟᱠᱟᱨᱟ ᱟᱨ ᱮᱸᱜᱟᱛ ᱫᱚ ᱠᱩᱢᱟᱨᱤ ᱥᱩᱨᱚᱝᱜᱚᱱ ᱧᱩᱛᱩᱢ ᱟᱹᱠᱤᱱ ᱛᱟᱦᱮᱸᱫ ᱾ ᱥᱟᱝᱜᱟᱠᱟᱨᱟ ᱨᱤᱱ ᱮᱸᱜᱟᱛ ᱟᱨ ᱟᱯᱟᱛ ᱫᱚ ᱠᱮᱱᱰᱤ ᱨᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱨᱮ ᱟᱡᱟᱜ ᱜᱤᱫᱽᱨᱟᱹ ᱡᱤᱭᱚᱱ ᱠᱷᱟᱸᱰᱟᱣ ᱞᱮᱱ ᱛᱟᱦᱮᱸᱫ ᱾ ᱚᱸᱰᱮ ᱜᱮ ᱥᱟᱝᱜᱟ ᱟᱡᱟᱜ ᱯᱩᱭᱞᱩ ᱥᱮᱪᱮᱫ ᱟᱨ ᱩᱥᱩᱥᱞ ᱥᱮᱪᱮᱫ ᱛᱨᱤᱱᱤᱴᱤ ᱠᱚᱞᱮᱡᱽ ᱠᱷᱚᱱᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱥᱟᱝᱜᱟ ᱨᱤᱱ ᱵᱟᱨᱭᱟ ᱠᱩᱲᱤ ᱵᱚᱭᱦᱟ ᱢᱮᱱᱟᱜ ᱠᱤᱱᱟ ᱛᱩᱥᱟᱨᱤ ᱟᱨ ᱥᱚᱨᱟᱝᱜᱟ ᱟᱨ ᱟᱡᱤᱡ ᱢᱟᱨᱟᱝ ᱫᱟᱫᱟ ᱵᱤᱢᱤᱱᱫᱽᱨᱚ ᱢᱮᱱᱟᱭᱟ ᱾ ᱱᱩᱠᱩ ᱫᱚ ᱠᱚᱞᱮᱡᱽ ᱚᱠᱛᱚ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱨᱟᱹᱥ ᱠᱚ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱥᱟᱝᱜᱟᱠᱟᱨ ᱦᱩᱰᱤᱧ ᱱᱚᱠᱛᱚ ᱠᱷᱚᱱ ᱜᱮ ᱟᱥᱲᱟ ᱨᱮ ᱚᱞᱚᱜ ᱠᱷᱚᱱ ᱜᱮ ᱵᱮᱰᱢᱤᱱᱴᱚᱱ, ᱴᱮᱱᱤᱥ, ᱯᱟᱭᱨᱟ, ᱴᱮᱵᱩᱞ ᱴᱮᱱᱤᱥ ᱟᱨ ᱠᱨᱤᱠᱮᱴ ᱮᱢᱟᱱ ᱠᱷᱮᱞᱚᱲ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱠᱚᱢ ᱵᱤᱭᱚᱥ ᱠᱷᱚᱱ ᱜᱮ ᱵᱮᱰᱢᱤᱱᱴᱚᱱ ᱟᱨ ᱴᱮᱱᱤᱥ  ᱨᱮ ᱮᱱᱮᱡ ᱞᱟᱹᱜᱤᱫ ᱫᱟᱣ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱛᱟᱭᱚᱢ ᱠᱚᱞᱮᱡᱽ ᱨᱤᱱᱤᱡ ᱪᱟᱪᱞᱟᱣᱤᱭᱟᱹ ᱠᱨᱤᱠᱮᱴ ᱮᱱᱮᱡ ᱨᱮ ᱫᱷᱮᱭᱟᱱ ᱮᱢ ᱞᱟᱹᱜᱤᱫ ᱟᱡ ᱟᱭᱚᱭ ᱢᱮᱛᱟᱫ ᱫᱮ ᱛᱟᱦᱮᱸᱫ ᱾

᱑᱙᱘᱓ ᱨᱮ ᱦᱩᱭᱞᱮᱱ ᱵᱞᱟᱠ ᱡᱩᱞᱟᱭ ᱫᱚᱝᱜᱟ (riots) ᱚᱠᱛᱚ ᱨᱮ ᱥᱟᱝᱟᱠᱟᱨᱟ ᱟᱡ ᱮᱜᱟ-ᱟᱯᱟ ᱛᱟᱢᱤᱞ ᱦᱚᱲ ᱠᱤᱱ ᱩᱠᱩ ᱞᱮᱫ ᱠᱚ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ